text: Ungt Virki er eitt tilboð til allar miðnámsskúlanæmingar í aldrinum 15-25 ár, sum ynskja at læra, hvussu tey kunnu menna nýggjar vørur og tænastur frá hugskoti til veruleika, og hvussu tey fáa hesar út á marknaðin. Ungt Virki er eitt breitt samstarv millum miðnámsskúlar, Betri, Vinnuhúsið, Íverksetarahúsið, Hugskotið, Fróðskaparsetrið og vinnulívið, og næmingar fáa ymsa ráðgeving ígjøgnum hesi samstørv eins og fíggjarligan stuðul til arbeiðið frá Betri.
text: #000001
text: Í fleiri ár varð tiltakið hildið á Torginum í SMS, og hetta hevur altíð verið væleydnað. Í fjør varð avgerð tikin um at royna at fáa tiltakið inn á skúlarnar. Í fjør varð Ungt Virki hildið á Glasi og í ár verður tiltakið so hildið á Miðnámi á Kambsdali.
text: #000002
text: Í ár luttaka tilsamans 16 bólkar við yvir 50 næmingum úr Tekniska Skúla í Klaksvík, Miðnám á Kambsdali og Glasi. Tey ungu hava síðani august fingið undirvísing í nýskapan og íverksetan og hava m.a. lært at menna nýggjar vørur og tænastur. Harafturat hava tey fingið royndir í, hvat skal til fyri at stovna og reka egna fyritøku.
text: #000003
text: Tað verða 9 dómarar úr føroyska vinnulívinum, sum koma at meta um hugskotini og geva bólkunum afturmeldingar um teirra hugskot og framløgur.
text: #000004
text: Tiltakið byrjar kl. 9.30 og endar kl.16, tá vinnarin verður kosin. FM-vinnarin umboðar Føroyar í finaluumfarinum í Keypmannahavn í apríl, har tey bestu liðini í kongaríkinum fara at dystast um besta hugskotið.
text: #000005
text: Menna næmingar til framtíðar størv
text: #000006
text: Kanningar vísa, at næmingar, sum fáa undirvísing í nýskapan og íverksetan gleðast um at ganga í skúla og seta sær hægri mál fyri útbúgving og yrkisleið. Harumframt kenna tey seg at hava nakað at geva samfelagnum, og tey eru bjartskygdari um framtíðina. Tey menna fakligar, persónligar og sosialar førleikar, ið eru neyðugir fyri at megna framtíðar størv bæði sum íverksetar, leiðarar og starvsfólk.
text: #000007